ย่านชุมชนเก่า: ชุมชนตลาดสามชุก
ที่อยู่: ตำบลสามชุก อำเภอสามชุก จังหวัดสุพรรณบุรี ภาคกลาง
ลักษณะสำคัญ: ชุมชนตลาดสามชุก เป็นย่านตลาดการค้าริมแม่น้ำท่าจีน ที่มีชื่อเรียกอีชื่อว่า "บ้านสามเพ็ง" ซึ่งใช้ติดต่อค้าขายแลกเปลี่ยนสินค้าทางเรือที่สำคัญในอดีต ตั้งแต่เมื่อ 100 กว่าปีก่อน พื้นที่ส่วนใหญ่เป็นที่ราบมีลักษณะอาคารเป็นกลุ่มห้องแถวเรือนไม้ 2 ชั้น (บนที่ดินราชพัสดุ) ปัจจุบันเป็นตลาดเก่าที่มีชื่อเสียงในระดับประเทศ และยังคงปรากฏรูปแบบศิลปะการตกแต่งอาคารไม้โบราณอยู่ โดยเฉพาะลวดลายฉลุไม้ที่เรียกว่า "ลายขนมปังขิง" ซึ่งเท่าที่พบในตลาดนี้มีถึง 19 ลาย